In die kas | Pikkelik se blik
Wel Oom Piet het die begin van sy lewe by Yskor gewerk, maar van daardie tyd weet ek nie veel nie, want ek was toe nog nie gebore nie… :lol: Wat ek julle wil vertel is eintlik wat ek kan onthou! Toe ek hulle ‘leer ken’ het, het hulle op ‘n kleinhoewe buite Hartbeespoort gebly. Oom Piet was ‘n Dahlia-boer. Rerig, hy het rye en rye van die mooiste blomme wat ek nog in my lewe gesien het gehad. Hy het daardie blomme versorg en vertroetel en hulle het werklik ‘n bestaan daaruit gemaak. Natuurlik was hy toe al afgetree. Tannie Tol het altyd die heerlikste ‘dumpling’ gemaak. Ek belowe julle dit was uit die boonste rakke. Eendag loop ek deur hulle huis op soek na iets, of moontlik het ek net rondgesnuffel, hoe moet ek onthou? Ek kom toe op die toe deur af, draai die knop, maar niks. Ek wonder toe oor die toegesluite slaapkamer, want teen daardie tyd was die kinders lankal uit die huis. Op pad huis toe vra ek toe my Ma na die deur en daar ontrafel die ongelooflikste storie denkbaar. Oom Piet het die een slaapkamer se vensters toegemessel, aan die binnekant rye en rye rakke gebou en in die een hoek ‘n moe… enorme groot kas met BAIE slotte. Al sy persoonlike besittings, van sy naelknipper tot by ‘n boormasjien of hammer het hy in daardie kas weggesluit. Die rakke was volgepak met kruideniers, skoonmaakmiddels en toiletbenodighede en as Tannie Tol iets nodig gehad het moes sy by hom kom vra daarvoor. Hy het dan die deur oopgesluit en presies afgeweeg en uitgehaal wat sy nodig het! Amazing…..
This entry was posted on Tuesday, April 28th, 2009 at 10:36 am and is filed under Dae en Dinge.	You can follow any responses to this entry through the RSS 2.0 feed.
24 Responses to In die kas
Adrie says:	2009/04/28 at 11:02 am	Eerste
Adrie says:	2009/04/28 at 11:03 am	WHAHAHAAHAHAHAHAHAHAHAHAHAHA
My maag pyn skoon. Pikkie verlei ou tannies. WHAHAHAHAHAHA
Pikkelik says:	2009/04/28 at 1:15 pm	Eintlik het ek maar net gedoen wat sy MY gevra het, maar DIT wou my pa toe mos nie glo nie….
Adrie says:	2009/04/28 at 1:59 pm	Ou Pik
Wat sou hy gedoen het as jy nie na grootmense wou luister nie?
Pikkelik says:	2009/04/28 at 2:29 pm	Anghaas Adrie, maar ek kan jou waarborg dit sou nie lekker gewees het nie!!!
Wipneus! says:	2009/04/28 at 12:01 pm	😆 Lekker storie Pikkie!!
Pikkelik says:	2009/04/28 at 1:15 pm	Dankie Siamees…
boendoe says:	2009/04/28 at 1:09 pm	Ag, dierbaar! 😆
Wee’jy, ek sou so man sommer onner sy gat uitgeskop het. Imagine! Wat se lewe is dit nou nie? 👿
Pikkelik says:	2009/04/28 at 1:16 pm	Jip Boends, ek dink nie dit was vir haar ‘n ‘maklike’ lewe nie…
kaalvoetinireen says:	2009/04/28 at 1:45 pm	Sjoe, ek sal dit nie maak met so man nie! Dink hy sal sommer self die pad vat😆
Nice storie Pikkie!
Pikkelik says:	2009/04/28 at 2:30 pm	Whahahaha, Kaalvoeterjasie, ek is nogal geneig om met jou saam te stem, hy sal hol dat jy net hoor tekkies fluit!! 😆 Maar onthou, hierdie was net na die middeleeue… 🙄
Nimsi says:	2009/04/28 at 2:03 pm	Great storie Pikkie!
Wat het van al die oom se “kruideniersware” geword?
Hoop sy het dit als saam met hom begrawe!
Pikkelik says:	2009/04/28 at 2:31 pm	Hiehiehie, Nimsi, ek dink dit was nogal ‘n skattejag om alles te ontdek wat daar gestoor was!!! 😈
Alta says:	2009/04/28 at 2:33 pm	Hoe het hierdie oumense oorleef wat so baie kinders gehad het? My ma-hulle was 15 waarvan 3 dood is met geboorte. 12 om groot te maak. Ek haal my hoed af!!!!
Nice storie Pikkie.
Pikkelik says:	2009/04/28 at 2:55 pm	Alta, ek deel jou sentiment. Maar my man hulle was 10 kinders waarvan 9 nog lewe!! En hulle het die lekkerste kinderjare denkbaar gehad. Hulle het hulle Pa net naweke gesien, het nooit genoeg van niks gehad nie, maar hulle was GELUKKIG! Ek kan ure, nee dae lank sit en luister as hulle begin stories en gebeure vertel…
Nelba says:	2009/04/28 at 2:45 pm	Lieflike lekker storie!
Pikkelik says:	2009/04/28 at 2:55 pm	Dankie ((Nelba)), sterkte vir jou!
Adrie says:	2009/04/28 at 3:07 pm	Pikkie
Werk jy vandag oortyd?
Pikkelik says:	2009/04/28 at 3:59 pm	Jip, voldag, tot 17h30, vandag, more en Donderdag. My baas kanoo op die Oranje!!!
rosalindfranklin says:	2009/04/28 at 8:23 pm	Pikkie, jammer dat ek dit moet se van jou familie, maar Oom Piet klink nie vir my of hy ‘n nice man (lig gestel) was nie…ehm. Tannie Tol klink veel beter!
Pikkelik says:	2009/04/29 at 8:24 am	Rosie, gelukkig is Tannie Tol eie bloed en oom Piet net aangelap!! 😆
Xanika says:	2009/04/29 at 9:29 am	Sjoe wat ‘n storie! Is wonderlik om sulke herinneringe te kan hê, wens ek het beter geluister toe my ouma van haar kinderdae vertel het.
flippiefanus says:	2009/04/29 at 8:23 pm	Dis nou ‘n lekker-lees storie Pikkie. ‘n Mens verstom jou aan die dinge wat die vorige geslagte alles aangevang het.
A3 says:	2009/05/02 at 12:52 pm	Ek het lank laas hier gelees, maar het ek die nou geniet! Nou wonder ek net of die tante toe sie sleutel van die kassie gekry het en alles ondersoek het, en wat haar reaksie was.
Lyk my jy is nou heeltemal gesettle in UPT.